CELEX: 62018CN0738
Language: sk
Date: 2018-11-27 00:00:00
Title: Vec C-738/18 P: Odvolanie podané 27. novembra 2018: Duferco Long Products SA proti rozsudku Všeobecného súdu (prvá komora) z 18. septembra 2018 vo veci T-93/17, Duferco Long Products/Komisia

28.1.2019   
            
            
               SK
            
            
               Úradný vestník Európskej únie
            
            
               C 35/15
            
         
      Odvolanie podané 27. novembra 2018: Duferco Long Products SA proti rozsudku Všeobecného súdu (prvá komora) z 18. septembra 2018 vo veci T-93/17, Duferco Long Products/Komisia
      (Vec C-738/18 P)
      (2019/C 35/19)
      Jazyk konania: francúzština
      
         Účastníci konania
      
      
         Odvolateľka: Duferco Long Products SA (v zastúpení: J.-F. Bellis, R. Luff, M. Favart, Q. Declève, avocats)
      
         Odporkyňa: Európska komisia
      
         Návrhy odvolateľky
      
      Odvolateľka navrhuje, aby Súdny dvor Európskej únie:
      
                  1.
               
               
                  zrušil napadnutý rozsudok (T-93/17, EÚ:T:2018:558),
               
            
                  2.
               
               
                  zrušil článok 1 písm. f) a článok 2 rozhodnutia Komisie z 20. januára 2016 o štátnej pomoci SA.33926 2013/C (ex 2013/NN, 2011/CP) poskytnutej Belgickom v prospech spoločnosti Duferco,
               
            
                  3.
               
               
                  zaviazal odporkyňu na náhradu trov tohto konania, ako aj náhradu trov konania pred Všeobecným súdom.
               
            
         Odvolacie dôvody a hlavné tvrdenia
      
      Vo svojom odvolaní odvolateľka tvrdí, že Všeobecný súd vychádzal z nesprávneho právneho posúdenia tým, že odmietol preskúmať dva nesprávne výpočty, ktoré vykonala Komisia v rámci posúdenia povahy pari passu šiesteho opatrenia uvedeného v rozhodnutí Komisie z 20. januára 2016 o štátnej pomoci SA.33926 2013/C (ex 2013/NN, 2011/CP), ako aj pri uplatňovaní kritéria súkromného investora v trhovom hospodárstve.
      Odvolateľka konkrétnejšie uvádza, že:
      
                  —
               
               
                  Všeobecný súd nepristúpil k primeranému súdnemu preskúmaniu spôsobu, ako Komisia uplatnila kritérium súkromného investora v trhovom hospodárstve,
               
            
                  —
               
               
                  Všeobecný súd mal prednostne preskúmať žalobný dôvod založený na pochybeniach, ktorých sa Komisia dopustila pri posudzovaní povahy pari passu tohto šiesteho opatrenia namiesto toho, aby uprednostnila analýzu dokumentov predložených Belgickom.